लखनऊ (जेएनएन)। निकाय चुनाव खत्म होते ही राज्य विद्युत नियामक आयोग ने बिजली की दरों में बढ़ोत्तरी का ऐलान किया है। दर बढ़ाने के लिए आयोग ने परिणाम आने का भी इंतजार नहीं किया। उत्तर प्रदेश में निकाय चुनाव ख़त्म होते ही सूबे वालों को योगी सरकार ने बिजली का झटका दिया है। यूपी विद्युत नियामक आयोग ने गुरुवार को शहरी, ग्रामीण और व्यावसायिक उपभोक्ताओं के लिए बिजली दरों में भारी बढ़ोत्तरी की है।